《次韵和原甫陪永叔景仁圣徒饮余家题庭中枯菊》
宋代·梅尧臣

九月车马过，我庭黄菊鲜。
重来踰七旬，枯萼无复妍。
自非凌霜操，枝叶徒相连。
衰败未忍去，根荄尚翘然。
不意憔悴丛，犹为君子怜。
固值时节晚，岂恨地势偏。
直如木上萝，缘蔓欲到天。
一朝风雪厉，零落向暮年。
至此事乃等，高低复何言。
公休夸松柏，彭祖与颜渊。
各不相健羡，焉能论柔坚。
愿公时饮酒，周孔今下泉。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。